Samsung Galaxy Z Fold 6 og Galaxy Z Flip 6 lækket på billede

Vi nærmer os lanceringen af Samsung Galaxy Z Fold 6 og Galaxy Z Flip 6, men nu har vi fået endnu et kig på dem.

På hvad der skulle være et officielt billede i forbindelse med markedsføring af telefonerne, ser vi Galaxy Z Fold 6 og Z Flip 6. Billedet slap ud på Samsungs Kazakhstan’s website (via. Reddit).

Ifølge billedet ser Galaxy Z Fold 6 ud til at få mere firkantede hjørner end tidligere, lidt i stil med Galaxy S24 Ultra. Derudover er skærmformatet på frontskærmen ændre til et 22:9 format, men telefonens dimensioner skulle dog ikke være ændret markant.

Designet på Galaxy Z Flip 6 ser ikke ud til at være ændret særlig meget, udover at skærmen på fronten siges at vokse en smule, fra 3,4″ til 3,9″.

Telefonerne siges at komme med en Snapdragon 8 Gen 3 chip og selvfølgelig Galaxy AI ombord.

Lanceres i juli

Samsung Galaxy Z Fold 6 og Galaxy Z Flip 6 forventes at blive lanceres i juli måned, sammen med nye Galaxy Watches og Galaxy Ring.

Læs også: Rygte: Samsung Galaxy Watch Ultra med AI på vej

Samsung Galaxy Z Fold 6 og Galaxy Z Flip 6 lækket på billede